CELEX: E2015P0006
Language: sl
Date: 2015-02-16 00:00:00
Title: Tožba Nadzornega organa Efte proti Kraljevini Norveški, vložena dne 16. februarja 2015 (Zadeva E-6/15)

30.4.2015   
            
            
               SL
            
            
               Uradni list Evropske unije
            
            
               C 143/10
            
         Tožba Nadzornega organa Efte proti Kraljevini Norveški, vložena dne 16. februarja 2015
   (Zadeva E-6/15)
   (2015/C 143/11)
   Nadzorni organ Efte, ki ga zastopata Xavier Lewis in Clémence Perrin, zastopnika za Nadzorni organ Efte, Rue Belliard 35, 1040 Bruselj, Belgija, je 16. februarja 2015 na Sodišču Efte vložil tožbo proti Kraljevini Norveški.
   Tožeča stranka Sodišču Efte predlaga, naj ugotovi:
   
               1.
            
            
               da Norveška – s tem ko je ohranila v veljavi člena 20-1, drugi odstavek, in 22-3 Zakona o načrtovanju in gradnji, v povezavi s členi od 9-1 do 9-4 in 11-1 Gradbene uredbe, ki od podjetij, ki izvajajo gradbena dela, zahtevajo, da pred začetkom opravljanja dejavnosti od lokalnih skupnosti pridobijo dovoljenje – ni izpolnila svojih obveznosti iz člena 16 akta iz točke 1 Priloge X k Sporazumu EGP (Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu) ali člena 36 Sporazuma EGP.
            
         
               2.
            
            
               Kraljevini Norveški se naloži plačilo stroškov postopka.
            
         
      Pravna podlaga in dejansko stanje ter navedeni tožbeni razlogi:
   
   
               —
            
            
               Zadeva se nanaša na zahtevo iz norveške zakonodaje (člena 20-1, drugi odstavek, in 22-3 Zakona o načrtovanju in gradnji, v povezavi s členi od 9-1 do 9-4 in 11-1 Gradbene uredbe) po kateri morajo podjetja, ki želijo izvajati gradbena dela na Norveškem, pred začetkom opravljanja dejavnosti pridobiti dovoljenje lokalnih skupnosti. Tovrstno dovoljenje je treba pridobiti pred vsakim posameznim gradbenim projektom.
            
         
               —
            
            
               Nadzorni organ Efte ugotavlja, da zahteva pomeni omejitev, ki ni upravičena v skladu s členom 16(1) in (3) Direktive 2006/123/ES Evropskega parlamenta in Sveta z dne 12. decembra 2006 o storitvah na notranjem trgu („direktiva o storitvah“) oziroma da tovrsten ukrep pomeni omejitev svobode opravljanja storitev iz člena 36 Sporazuma EGP, ki ni upravičena v skladu s členom 33 Sporazuma EGP.
            
         
               —
            
            
               Norveška zatrjuje, da tovrstna shema odobritev načeloma ni v nasprotju z direktivo o storitvah, saj jo je mogoče upravičiti na podlagi člena 16(1) in (3) te direktive.